--- ποιησαμενος απεστειλεν τον τε δικασταν και τον γραμματεα επηνησθαι δε και τον εξαποσταλεντα δικασταν στιλβωνα θεοδωτου και τον γραμματεα σκυμνον ερατωνος και στεφανωσαι τον μεν δικασταν χρυσεωι στεφανωι διονυσιων εν ται παναγυρει τον δε γραμματεα θαλλου στεφανωι και δεδοσθαι αυτοις τε και τοις εκγονοις αυτων προξενιαν και πολειτειαν και ε[σ]πλουν και εκπλουν πολεμου και ειρανας ασυλει κα[ι] ασπονδει ειμεν δε αυτοις και εφοδον επι ταν βουλαν και τον δαμον πρωτοις μετα τα ιερα οπως δε και θασιοι επιγνωντι ταν του δαμου προαιρεσιν και τα παρα τας πολιος δεδομενα τιμια τωι τε δαμωι αυτων και τωι δικασται και τωι γραμματει τους δαμιουργους σφραγιξαμενους ται δαμοσιαι σφραγιδι το ψαφισμα δομεν τοις ανδρασιν παρακ[α]λει ουν ο δαμος θασιους αποδεξαμενους τα παρα τας πολιος τιμια καταχωριξαι εις τα παρ ατοις δαμοσια γραμματα αναγραψαι δε αυτους και εις σταλαν λευκου λιθου και αναθεμεν εις τον επιφανεστατον τας πολιος τοπον ποιεισθαι δε και ταν αναγορευσιν εις τον αει χρονον των στεφανων εν το[ις] αγωσιν τοις α πολις ατων τιθητι καλεσαι δε τους ανδρας και εις το πρυτανειον επι ταν κοιναν εστιαν αποστειλαι δε αυτοις και ξενια τους ταμιας κατα τον νομον.
Aeg. Isl. — Thasos — ca. 150-100 BC — BCH Suppl. 5 (1979) 394, 3
 ca. 150-100 BC 